CELEX: 62020TN0656
Language: mt
Date: 2020-10-27 00:00:00
Title: Kawża T-656/20: Rikors ippreżentat fis-27 ta’ Ottubru 2020 – Symrise vs ECHA

15.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 53/45
            
         
      Rikors ippreżentat fis-27 ta’ Ottubru 2020 – Symrise vs ECHA
      (Kawża T-656/20)
      (2021/C 53/60)
      Lingwa tal-kawża: l-Ingliż
      
         Partijiet
      
      
         Rikorrent: Symrise AG (Holzminden, il-Ġermanja) (rappreżentanti: A, B, C, avukati)
      
         Konvenut: L-Aġenzija Ewropea għas-Sustanzi Kimiċi
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tat-18 ta’ Awwissu 2020 tal-Bord tal-Appell tal-Aġenzija Ewropea għas-Sustanzi Kimiċi fil-Każ A-009-2018 fit-totalità tagħha;
               
            
                  —
               
               
                  tikkundanna lill-Aġenzija għall-ispejjeż.
               
            
         Motivi u argumenti prinċipali
      
      Insostenn tar-rikors, ir-rikorrenti tinvoka tliet motivi.
      
                  1.
               
               
                  L-ewwel motiv, ibbażat fuq l-allegazzjoni li l-Aġenzija wettqet żball manifest ta’ evalwazzjoni u interpretat b’mod żbaljat ir-Regolament REACH billi rrikjediet it-testijiet fuq annimali vertebri fuq is-Sustanza, billi ġġustifikat il-ħtieġa għal testijiet b’riferiment għall-espożizzjoni tal-ħaddiema u billi naqset milli tieħu inkunsiderazzjoni tas-sigurtà tas-Sustanza kif evalwata taħt ir-Regolament dwar il-Kożmetiċi.
               
            
                  2.
               
               
                  It-tieni motiv, ibbażat fuq l-allegazzjoni li l-Aġenzija wettqet żball manifest ta’ evalwazzjoni u kisret id-dmir tagħha ta’ motivazzjoni meta ddeċidiet li l-istudju ta’ tossiċità riproduttiva estiż fuq ġenerazzjoni waħda b’diversi estensjonijiet (l-“EOGRTS”) kien ser ikollu jitwettaq b’mod orali.
               
            
                  3.
               
               
                  It-tielet motiv, ibbażat fuq l-allegazzjoni li l-Aġenzija kisret l-Artikolu 25 tar-Regolament REACH u wettqet żball manifest ta’ evalwazzjoni meta imponiet it-termini tad-deċiżjoni kkontestata.